Alligator (film)

Alligator er en amerikansk skrekkfilm fra 1980 regissert av Lewis Teague. Filmen handler om en kjempealligator som skaper frykt i Chicago. Alligatoren har blitt uvanlig stor på grunn av hormonbehandlede dyreskrotter som den spiser i byens kloakksystem. Hovedrollen spilles av Robert Forster, mens sentrale biroller spilles av Robin Riker. Michael V. Gazzo, Dean Jagger og Henry Silva. 

Handlingen bygger på en amerikansk urban legende. 

I 1991 kom en oppfølger kalt  Alligator II: The Mutation regissert av Jon Hess. Den ble lansert direkte på video i flere land og fikk liten oppmerksomhet. Noen av de ledende rollene i denne spilles av Richard Lynch, Joseph Bologna og Dee Wallace. 

Handling
En babyalligator blir skylt ned i toalettet og havner i Chicagos kloakksystemet. Der livnærer den seg på døde dyr som har blitt utsatt for hormoneksperimenter etter dyreforsøk. Dette gjør at alligatoren over år utvikler seg til en abnorm kjempe. Når så kloakkarbeidere begynner å forsvinne, interesserer den hardkokte politimannen David Madison seg for saken. Han får med seg krypdyreksperten Marisa Kendall i den livsfarlige jakten på uhyret. Til slutt bryter alligatoren seg opp gjennom asfalten og begynner å terrorisere byen for alvor. 

Om filmen
Den ble godt mottatt av anmelderne, noe som gjenspeiles i at den har fått 80 % på Rotten Tomatoes.

I rollene
 Skuespiller Rolle Robert Forster  David Madison Robin Riker  Marisa Kendall Michael V. Gazzo  Politisjef Clark Dean Jagger  Slade Sydney Lassick  Luke Gutchel Jack Carter  Borgermester Perry Lang  Officer Jim Kelly Henry Silva  Oberst Brock Bart Braverman  Thomas Kemp John Lisbon Wood  Ustabil mann med bombe James Ingersoll  Arthur Helms Robert Doyle  Bill Kendall Patti Jerome  Mrs. Madeline Kendall Angel Tompkins  Nyhetskvinne Sue Lyon  ABC Nyhetskvinne

Referanser

Eksterne lenker


Kategori:Skrekkfilmer fra USA
Kategori:Filmer fra 1980
Kategori:Engelskspråklige filmer
Kategori:Monsterfilmer
Kategori:Filmer lagt til Chicago